30. ΝΟΜΟΣ υπ’αριθ. 4343 της 30 Ιουν./10 Ιουλ. 1964 (ΦΕΚ Α΄113) Περί αποζημιώσεως των εκ του περονοσπόρου πληγέντων παραγωγών Κορινθιακής σταφίδος. Άρθρον μόνον.-1.Εις τους παραγωγούς Κορινθιακής σταφίδος οίτινες κατά το έτος 1963 υπέστησαν ζημίαν εκ περονοσπόρου άνω του 20% της βάσει της μέσης στρεμματικής αποδόσεως της τελευταίας τριετίας εκάστης περιοχής υπολογιζομένης συνολικής παραγωγής τούτων, χορηγείται υπό του Αυτονόμου Σταφιδικού Οργανισμού αποζημίωσις. Έκαστος παραγωγός εμπίπτων εις την ως άνω κατηγορίαν αποζημιούται δια δραχ. 3.50 κατά χιλιόγραμμον δια την απολεσθείσαν ποσότητα σταφιδοκάρπου μειουμένην κατά ποσοστόν 20%. 2.Δια την πληρωμήν της ως άνω αποζημιώσεως η Τράπεζα της Ελλάδος χορηγεί εις τον ΑΣΟ δάνειον επί επιτοκίω 2% τη εγγυήσει του Δημοσίου, χορηγουμένης υπό του Υπουργού των Οικονομικών. Το ποσόν του ως άνω δανείου καθορίζεται δι’ αποφάσεως του Υπουργικού Συμβουλίου. Δια την κάλυψιν του ποσού της καταβλητέας κατά τα άνω αποζημιώσεως εις τους παραγωγούς της Κορινθιακής Σταφίδος τους πληγέντας εκ του περονοσπόρου, επιβάλλεται από της ισχύος του παρόντος μέχρι της 31.12.1972 δεκάλεπτος εισφορά κατά χιλιόργαμμον επί της εισπραττομένης υπό των παραγωγών αξίας της πωλουμένης παρ’ αυτών Κορινθιακής Σταφίδος πασών των περιφερειών της χώρας. Η επιβληθείσα δια της υπ’ αριθ. 148/1963 αποφάσεως του Υπουργικού Συμβουλίου από 1.9.1963 και εντεύθεν δεκάλεπτος εισφορά επί της αξίας της πωληθείσης και πωληθησομένης μέχρι της ισχύος του παρόντος Κορινθιακής Σταφίδος, δια τον αυτόν ως άνω σκοπόν κυρούται και θεωρείται ως νομίμως επιβληθείσα αναδρομικώς. Η ως άνω εισφορά εισπράττεται δια μεν τας συγκεντρουμένας παρά του ΑΣΟ ποσότητας δια παρακρατήσεως εκ της καταβληθησομένης υπ’ αυτού αξίας του προσκομιζομένου σταφιδοκάρπου, δια δε τας απ’ ευθείας εξαγοραζομένας παρ’ εμπόρων προς εξαγωγήν ποσότητας δια της προ της πραγματοποιήσεως της εξαγωγής καταθέσεως υπό των εξαγωγέων της εισφοράς εις τον ΑΣΟ. 3.Δημιουργείται παρά τω ΑΣΟ ειδικός λογαριασμός καταβολής αποζημιώσεων εις τους εκ περονοσπόρου     πληγέντας      παραγωγούς      Κο (Αντί της σελ. 689(β) Σελ. 689(γ) 348-071 Προστασία Σταφίδας ΑΣΟ 16.Θ.δ.29-30 ρινθιακής Σταφίδος. Ο λογαριασμός ούτος πιστούται δια των εκ της ως άνω εισφοράς πραγματοποιουμένων εισπράξεων και του κατά τα ανωτέρω δανείου, χρεούται δε δια των καταβολών αποζημιώσεων και λοιπών εξόδων, εξυπηρετήσεως του λογαριασμού, του δανείου και των τόκων αυτού. Δια κοινών αποφάσεων των Υπουργών Οικονομικών, Εμπορίου και Γεωργίας, καθορίζονται αι λεπτομέρειαι εφαρμογής του παρόντος. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 